钦定古今图书集成/明伦汇编/交谊典/第003卷 > 薛瑄读书录 > 《接人》
## 钦定古今图书集成/明伦汇编/交谊典/第003卷 > 薛瑄读书录 > 《接人》

《圣人接人》惟一诚。

处己事上接下，皆当以诚敬为主。

待人当宽而有节。

“恭而不近于谀，和而不至于流”，事上处众之道，
常人见贵人则加敬，见敌者则敬稍衰，于下人则慢
之而已。圣人于上下人己之间皆一诚敬之心，
接物大宜含弘，如行旷野而有展步之地，不然，太狭
而无以自容矣。

待人极当忠而不可欺我。一致欺人。乃所以自欺也。
行有不得。反求诸己。乃接物之要。

觉人诈而不形，于言有馀味。

处人之难处者，正不必厉声色与之辨是非，较长短，
惟谨于自修，愈谦愈约，彼将自服。不服者妄人也，又
何校焉？

先儒曰：“他山之石，可以攻玉。与小人处，则动心忍性，
增修豫防，而德乃进。于人无憎恶之私，惟公好恶而
行之。”

“和而敬”，“敬而和”，处众之道。

不可因人曲为承顺而遂与之合、惟以义相接、则可
以与之合。

“人有不及者，不可以己能”病之。

自敬则人敬之，自慢则人慢之。

防小人密于《自修》。

《谦》以自牧，安往而不善。

《自修笃敬》，所以“远小人”，“不恶而严。”

“宁人负我，毋我负人。”此言当留心。

人未己知，不可急求其知；人未己合，不可急与之合。
人以说而动，未有不失其正者未合者，不可强言以钩之。若然，则近于谲。

心诚色温，气和辞婉，必能动人。

虚心接人，则于人无忤。自满者反是。

处乡党尤宜谨其所为，“道无不在”故也。

接人皆当以诚意。

于人之微贱，皆当以诚敬待之，不可忽慢。

处乡人，皆当敬而爱之。虽三尺童子，亦当以诚心爱
之，不可侮慢也。

一失人，则“人皆莫之与”，孤立而无助矣。

《无妄》主于人，庶几不失所守。